Source: https://www.zi-de-zi.ro/2019/09/11/modificari-in-campionatul-de-volei/
Timestamp: 2019-09-22 21:08:52+00:00

Document:
Modificări în campionatul de volei - Stiri din Mures, Stiri Targu mures - Liderul presei muresene
Home / Sport / Modificări în campionatul de volei
redactia 11 septembrie 2019 Sport Lasa un comentariu 74 Vizualizate
A fost stabilit programul turului în Divizia A1 la volei feminin. Acesta a suferit însă modificări față de cel stabilit inițial. Principala „beneficiară” este tocmai formația CSM Târgu Mureș, revenită în acest an în primul eșalon. Campionatul va debuta în 5 octombrie, iar adversara mureșencelor din prima etapă era CSM București, pe terenul acestora. Echipa bucureșteană s-a retras însă, iar CSM-ul târgumureșean va susține primul joc tot în deplasare, dar pe terenul celor de la CSO Voluntari. Primul joc pe teren propriu al mureșencelor va avea loc peste o săptămână, în 12 octombrie, tot în compania unei echipe bucureștene, Rapid. În etapa a III-a va avea loc un adevărat „derby al promovatelor”, mureșencele urmând să facă deplasarea la FC Argeș Pitești, după care, la Târgu Mureș va veni Volei Alba Blaj, campioana în exercițiu. Aceasta din urmă ar putea fi adversara mureșencelor și în Cupa României, în „sferturi”, în cazul în care CSM ar trece în primul tur de CSU Belor Galați. În această competiție nu au fost stabilite încă datele de disputare, dar se știe că primele patru clasate ale ediției precedente (Volei Alba Blaj, Știința Bacău, CSM Târgoviște și Steaua, înlocuitoarea CSM București) vor evolua direct în „sferturi”, cu învingătoarele celor patru partide din primul tur. După faza sferturilor echipele calificate vor susține un turneu model Final Four. Celelalte trei partide din primul tur sunt CSM Lugoj-FC Argeș Pitești, CS Medgidia-CS „U” NTT Cluj și Rapid-Dinamo, ambele din București.
EticheteCSM Tg Mures volei Divizia A1 volei volei feminin volei mures
Anterior Accident provocat de o șoferiță băută
Urmatorul Cetatea Copiilor pe Bulevardul Pandurilor
16 septembrie 2019 9,955
19 septembrie 2019 4,938
20 septembrie 2019 4,625
21 septembrie 2019 4,566
17 septembrie 2019 4,279
21 septembrie 2019 3,180
20 septembrie 2019 2,962

References: CSM 
 CSM 
 CSM 
 CSM 
 CSM 
 CSM